Source: https://www.monitoruldegalati.ro/cauta/redactor/259-catalin-r%C4%83dulescu.html?start=110
Timestamp: 2020-01-29 16:48:58+00:00

Document:
Luni, 11 Noiembrie 2019 12:23
Baschetbaliştii de la CSM Galaţi au câştigat şi la Constanţa şi sunt ca şi calificaţi în grupa 7-12
Cea de-a 5-a etapă a Ligii Naţionale de Baschet masculin a debutat vineri seara în sala sporturilor din Constanţa cu partida dintre gazdele de la ABC Athletic şi CSM Galaţi. Echipa gălăţeană pregătită de Eugen Ilie ajutat de Bogdan Bălănică a controlat partida de la început până la sfârşit, a condus în permanenţă pe tabela de marcaj şi a obţinut o victorie mai clară decât arată scorul final. „O victorie meritată în faţa unei echipe arţăgoase, care a jucat tare cu permisiunea arbitrilor care au lăsat jocul mai liber. Am condus tot timpul, nu am avut emoţii chiar dacă pe final constănţenii au avut câteva reuşite de 3 puncte. Armstrong nu a jucat decât 13 minute fiind eliminat pentru 5 greşeli, am fost nevoiţi să jucăm cu o echipă mică la fel ca şi gazdele şi a ieşit un meci încâlcit în care s-au marcat puţine puncte mai ales în primele trei sferturi. Suntem mulţumiţi, cu această victorie practic nu mai putem rata primul obiectiv, calificare în grupa 7-12. Ne lipseşte încă centru pentru a putea emite pretenţii justificate la o calificare în play-off-ul 1-8. Este foarte de găsit un asemenea jucător, dar căutăm şi sper să găsim în cele din urmă cea mai bună soluţie”, ne-a declarat Florin Atanasiu, preşedintele secţiei de baschet de la CSM Galaţi. Rezultat final: 74-75 (8-12, 17-18, 19-23, 30-22). Pentru echipa gălăţeană au evoluat: Armstrong 8 puncte, 5 recuperări, 0 pase decisive, o intercepţie; Negoiţescu (17 p, 8, 0, 0); Krivokapic (3 p, 3, 5, 4), Bogdanovic (5 p, 6, 4, 1); Vlad (7 p, 0, 3, 1); Porter Bunton (13 p, 6, 3, 3); Corpodean (17 p, 4, 2, 0); Martin (5 p, 2, 1, 2); Grecu (0 p, 1, 0, 0). CSM Galaţi acumulează 9 p, ocupă locurile 2-4 şi va juca runda viitoare, pe 15 noiembrie, în deplasare cu CSM Focşani 2007.
CSU Dunărea de Jos, prima victorie pe teren propriu, SC Oţelul şi Sporting, înfrângeri în deplasare
Liga a 3-a a programat la sfârşitul săptămânii trecute partidele celei de-a 12-a etape. Echipele gălăţene continuă seria evoluţiilor oscilante şi au obţinut rezultate contradictorii. CSU Dunărea de Jos a întâlnit pe stadionul Portul Roşu pe CSM Bacău, o contracandidată la salvarea de la retrogradare. Studenţii gălăţeni antrenaţi de Aurică Drăgan şi Eugen Baştină, ajunşi cu cuţitul la os, au avut o atitudine pozitivă, s-au mobilizat şi au reuşit să spargă gheaţa cu prima victorie pe teren propriu. Rezultat final: 2-0 (1-0). Au marcat: Vîrlan în min.23 şi Perju în min.89. 11-le de start pentru CSU Dunărea de Jos: Enache - Chiriac, Morogan, Manea, Hilohi - Vîrlan, Ignat, Lovin, Bădilaş - Mohorîţă, Grigoraş. Au mai intrat: Perju, Ivaşcu, Blănaru şi Izvoranu.
Celelate două echipe din judeţul nostru s-au întors cu traistele goale: CSM Focşani 2007 - SC Oţelul Galaţi 4-0 (2-0) respectiv Ozana Tg. Neamţ - Sporting Lieşti 3-0. După 12 runde, situaţia din clasament pentru echipele noastre se prezintă astfel: SC Oţelul 21 puncte, locul 6; CSU Dunărea de Jos 9 p, locul 12 şi Sporting Lieşti 9 p, locul 14. Etapa viitoare sunt programate partidele: SC Oţelul - FC Botoşani 2, Şomuz Fălticeni - CSU Dunărea de Jos, Sporting - Ceahlăul Piatra Neamţ.
Luni, 11 Noiembrie 2019 12:22
United a marcat 17 goluri
Liga 1 la futsal continuă cu şapte echipe la start. Din păcate, pentru spectacolul sportiv, CFF Clujana Cluj Napoca, echipă retrogradată din punct de vedere sportiv în ultimii ani, dar forţată şi reprimită de cei de la Federaţie, continuă să facă figuraţie. United a întâlnit vineri seara în sala Dunărea formaţia ardeleană, într-o partidă din cea de-a 7-a etapă, ultima din tur. Băieţii antrenaţi de Florin Ignat ajutat de Viorel Cojoc şi Alexandru Tănăsilă nu au avut milă, şi-au respectat statutul de profesionişti, au marcat numai puţin de 17 goluri şi şi-au mai refăcut moralul după semieşecul de la Deva. Rezultat final: 17-1 (12-0). Au marcat pentru vicecampioana României: Tacot, Obadă 4 goluri, Crăciun 4 g, Cireş, Stoica, Boşneagă 2 g, Petică, Crişan, Laşcu, Burdujel. Lotul de jucători: Grigoraş, Păduraru, Dinicuţă - Obadă, Tacot, Petică, Cireş, Crăciun, Burdujel, Laşcu, Stoica, Boşneagă, Crişan. A absentat Araujo, accidentat. United se poziţionează pe locul 2 cu 13 puncte, la cinci lungimi de campioana Imperial WET Miercurea Ciuc şi a jucat luni seară, după închiderea ediţiei tot pe teren propriu cu Informatica Timişoara.
Joi, 07 Noiembrie 2019 13:20
64 de medalii dintre care 23 de aur pentru karateka gălăţeni de la Meikyo, Kodo şi CSM la Mondiale
În perioada 1-3 noiembrie s-a desfăşurat la Sindelfingen - Stuttgart, Germania, Campionatul Mondial de Karate Fudokan, ediţia a VIII-a, competiţie la startul căreia s-au aliniat 2.400 de sportivi din 50 de ţări participante. Delegaţia României a avut în componenţă şi sportivi de la cele trei cluburi gălăţene: Meikyo, Kodo şi CSM. C. S. Meikyo Galaţi a cucerit 40 de medalii: 15 medalii de aur, 13 medalii de argint şi 12 medalii de bronz, precum şi o serie de clasări pe locurile V-VIII, după cum urmează: Copii 4: Andone David - locul II Enbu masculin şi locul III Kihon kumite, Munteanu Patrick - locul III Enbu masculin, Talaşman Mateo - locul III Kata Individual masculin, locul III Enbu masculin; Copii 3: Buruiană George - locul I Enbu mixt şi locul II Enbu masculin, Cucu Ana-Maria - locul I Enbu mixt şi locul II Kata echipe feminin, Chiriac Daria - locul II Kata echipe feminin şi locul III Kata individual feminin, Tudorache Rebecca - locul II Kata echipe feminin; Copii 2: Zamfir Yasmina - locul I Kata echipe feminin, locul I Kumite echipe feminin şi locul III Jiu ippon kumite feminin, Homner Teodora - locul I Kata echipe, locul II Kumite echipe feminin, Suditu Andreea - locul I Kata echipe feminin, locul III Kata individual feminin, Zaharia Ioana - locul I Kata echipe feminin, locul III Kihon kumite feminin. Lupu Crina a avut o evoluţie bună, clasându-se în primele opt la proba de kata individual feminin; Copii 1: Postelnicu Răzvan - locul I Kata individual masculin, locul I Kihon kumite masculin, locul I Enbu masculin, locul II Kata echipe masculin, locul II Enbu mixt, locul II Jiu ippon kumite echipe masculin şi locul III Jiu ippon kumite individual, Tomiţă Alexandra - locul I Kata individual feminin, locul I Kata echipe feminin, locul II Enbu mixt, locul III Jiu ippon kumite echipe feminin, locul III Kihon kumite feminin, Zăvoiu Ioana - locul I Kata echipe feminin, locul I Jiu ippon kumite echipe feminin şi locul III Jiu ippon Kumite individual feminin, Rusu David - locul I Enbu masculin, locul II Kata echipe masculin, Robu Ciprian - locul II kata echipe masculin; Juniori: Diaconu Andrei - locul II Fuku-go masculin. Cu această participare prodigioasă, C. S. Meikyo a încheiat un an competiţional extrem de dificil şi încărcat, dar care le-a adus multe satisfacţii precum cucerirea Cupei Regelui Mihai I, ediţia a IV-a, 16 titluri de campioni naţionali, 28 de titluri de vicecampioni naţionali, 15 titluri de campioni mondiali şi 13 titluri de vicecampioni mondiali. „C S Meikyo Galaţi şi echipa tehnică formată din: Dana Stamate Farkaş, Adrian Farkaş, Eusebiu Diaconu şi Octavian Tilică, mulţumeşte tuturor susţinătorilor şi celor care sunt alături de noi şi vă doreşte un sfârşit de an cu sărbători liniştite şi fericite“. O evoluţie conform aşteptărilor au avut şi cei de la CS Kodo Galaţi, antrenori: Mihai Tâmpeanu şi Alin Daiciu, care au obţinut 9 medalii astfel: Tineret: Moglan Bianca: locul 1 enbu mixt, locul 1 kumite individual, locul 1 kumite echipe, locul 2 kata individual, locul 2 fuku go; Butură Alex: locul 1 enbu mixt, locul 3 fuku go, locul 3 kata individual; Cadeţi: Marin Andreea: locul 2 kumite echipe. La rândul lor, cei de la CSM Galaţi, antrenori: Nicolae Marandici, Adrian Coman şi Silviu Băraru au participat cu 7 sportivi care au cucerit 15 medalii: 4 aur, 7 argint, 4 bronz. Rezultate individuale: Copii 8-9 ani: Stanciu Irene: locul 3 la kihon ipon kumite şi kihon kumite; copii 10-11 ani: Ioana Neagu - locul 1 kumite individual, locul 1 kumite echipe, locul 3 kata individual; Radu Cazacu, Alexandru Dumitru şi Ioniţă Rareş - locul 2 kata echipe; Radu Cazacu şi Ioniţă Rareş - locul 2 la kumite echipe; juniori: Cristina Petcu - locul 1 fuku go, locul 1 kumite echipe; seniori: Roxana Stoica - locul 2 kata individual, locul 2 kumite individual, locul 3 kumite echipe. De remarcat faptul că România a obţinut locul 1 pe naţiuni.
Joi, 07 Noiembrie 2019 13:18
CSM Arcada a învins entuziasmant campioana Serbiei
Atmosferă de vis miercuri seara la sala Polivalentă Dunărea, luată cu asalt de circa 1.400 de gălăţeni care au venit să-şi susţină echipa favorită, CSM Arcada Galaţi la debutul în turul 2 preliminar din CEV Champions League, crema competiţiilor la nivel de echipe de club în voleiul din Europa, contra celor de la Vojvodina NS Seme Novi Sad. Campioana României antrenată de Sergiu Stancu a jucat entuziasmant după ce a depăşit momentele dificile din primul set şi a obţinut o victorie clară în minim de seturi în faţa campioanei Serbiei. „Este o victorie importantă pentru noi, bineînţeles, în special că am obţinut-o la primul meci în această prestigioasă competiţie. După momentul dificil din primul set, sunt bucuros că am revenit şi am dominat adversarul. Este primul pas, ne aşteaptă un meci dificil săptămâna viitoare la Novi Sad, ne vom lupta să facem şi cel de-al doilea pas şi să obţinem calificarea. Publicul gălăţean, căruia vreau să-i mulţumesc cu acest prilej, a fost din nou la înălţime şi merită să mai asiste la meciuri de nivelul acesta”, a declarat la finalul partidei antrenorul principal de la CSM Arcada, Sergiu Stancu. Rezultat final: CSM Arcada Galaţi - Vojvodina Novi Sad 3-0 (23, 17, 21). Echipa gălăţeană a folosit formula: Terzic 4 puncte, Bissette 12 p, Klapwijk 20 p, olandezul a fost desemnat MVP-ul meciului, Bala 7 p, Georgiev 2 p, Hernan 3 p - Cabrera, libero. Au mai jucat: Kollo 7 p, Carrasco şi Cuciureanu. Returul este programat pe 13 noiembrie la Novi Sad. CSM Arcada are nevoie de victorie la orice scor sau o înfrângere la limită, 2-3 pentru a merge mai departe. Dacă Vojvodina învinge cu 3-0 sau 3-1, se va juca setul de aur până la 15. Programul este infernal pentru echipa gălăţeană care sâmbătă va juca în Divizia A1 la Bucureşti, derbiul cu Dinamo, de la ora 13.30, partida fiind transmisă de TVR.
Miercuri, 06 Noiembrie 2019 13:13
Junioarele 1 şi 3 de la Handbal Art şi junioarele 2 de la CSM conduc în grupele geografice
Returul grupei A din Campionatul Naţional de junioare 1 a debutat duminică în sala Siderurgistul cu partida de foc dintre echipele gălăţene CSM, antrenor Sanda Asandei, şi Handbal Art, antrenor Gabriela Artene. Fără îndoială trebuie să recunoaştem că artistele au fost echipa cu o atitudine pozitivă, mobilizată şi concentrată şi firesc a obţinut o victorie justă. Partida a fost echilibrată mult timp, Handbal Art s-a desprins decisiv în ultimul sfert de oră. Nepoatele au prins o zi slabă şi au pierdut. Felicitări învingătoarelor, capul sus învinselor. Rezultat final: CSMG - Handbal Art 23-27, la pauză 13-13. Loturile: Ivanov, Ciuntu, Ţîgîra, Tănasă 1 g, Eiler 3 g, Trofin 7 g, Postolea 1, Prescură 2, Petre, Vlad, Martin, Merlă 7 g, Stoean, Ciolacu, Ţuluca 2, Alexandru - CSM; Şuşnea, Oprea, Matei, Macovei 13 g, Şerban 6, Hamza, Damian 3 g, Arsene 1, Başa, Cociug 1, Ghimiş, Voicu, Crăiţă, Leagăn, Căruntu, Necula 2. Cele două echipe gălăţene sunt la egalitate de puncte pe primele două locuri în grupa A şi virtual calificate în Grupa Valoare 1.
Două victorii gălăţene s-au înregistrat şi la junioare 2, ambele în deplasare. Danubius Călăraşi - CSM 25-34. Lotul folosit de antrenoarea Sanda Asandei: Popa, Toma - Ciuntu 10 g, Călina 8, Tănasă 7 g, Chiriac 5 g, Asandei 2 g, Codreanu 1, Crăciun 1, Pricochel, Filip, Stupu, Gogan, Chiriluţă, Apostol. După acest succes, nepotelele au trecut pe primul loc. LPS Focşani - CSS Galaţi, antrenor Luminiţa Stroe 32-38.
Echipele gălăţene se descurcă de minune şi la junioare 3. Handbal Art, antrenor Mădălina Postelnicu, a câştigat şi derbiul de la Brăila cu LPS, scor: 32-25, obţinând a 8-a victorie consecutivă şi se menţine pe locul 1. CSM s-a impus pe teren propriu, scor 28-17 cu HC Dunărea Brăila. Antrenoarea Daciana Balaban a folosit lotul: Barbu, Bălănică 1g, Dabija 4 g, Soare 9 g, Dănilă 3, Sîrbu, Baştină, Popovici 2, Dobrea 1, Geamănă, Trincă 1, Iorga 3, Nacu, Pelin, Gavril 2, Jalbă 2 g. CSS Galaţi a învins în deplasare pe Junior BB Buzău, scor: 24-16. Antrenoarele Adina Oprea şi Maria Lupu au folosit lotul: Mighiu, Sârbuşcă, David - Dragomir 7 g, Păun 5 g, Comănescu 3 g, Ştefârţă 2, Basso 2, Breaz 1, Aron 1, Păduraru 1, Postolache 1, Bârlădeanu 1, Stoicescu, Belţ. Într-o altă partidă, ACS Lucian Bute Olimpic - CSS 1 Constanţa 22-31. Antrenoarele Dana Goldic şi Nicoleta Vlad au folosit lotul: Jora, Iacob - Streşină 6 g, Decianu 5, Crăciun 4, Holban 2, Albu 2, Zugrăvel 1, Popescu Radu 1,Spătaru 1, Bodea, Gheorghe, Movilă, Istrate, Costin.
La masculin, CSS Galaţi a înregistrat rezultatele: 37-28 cu LPS Iaşi, la juniori 1, 26-33 cu Axiopolis, la juniori 2 şi 22-40 cu Axiopolis, la juniori 3.
Miercuri, 06 Noiembrie 2019 13:12
Rugbiştii de la CSM Galaţi au urcat pe locul 2
Divizia Naţională de Seniori la rugbi a programat la finalul săptămânii trecute partidele penultimei etape din turul sezonului 2019-2020. Stadionul Municipal a găzduit derbiul dintre CSM Galaţi şi CS Năvodari. Rugbiştii pregătiţi de Marius Secuianu şi Daniel Vlismas au abordat foarte bine partida cu eterna rivala, au intrat extrem de motivaţi pe teren şi şi-au asigurat victoria la finalul primei reprize. Oaspeţii au încercat să revină în partea a doua, dar reduta gălăţeană nu s-a clătinat şi CSM Galaţi a reuşit o victorie foarte importantă, a cincea consecutivă. Rezultat final: CSM Galaţi - CS Năvodari 22-8. Au marcat pentru echipa învingătoare: Ungureanu, Bulearcă, Dănăilă, câte un eseu şi Neacşu, 2 transformări şi o lovitură de pedeapsă. CSM Galaţi a făcut rocada în clasament cu adversara sa, a urcat pe locul 2 în DNS cu 22 de puncte şi va juca în ultima etapă din tur în deplasare cu CSU UV Arad.
Pagina 12 din 697

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM